Številka: 631-3/2017

Datum: 31. 1. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi spremembe Načrta razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi spremembe Načrta razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju«.

 Miran SENČAR,

 župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) za projekt »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju«.

PREDLOG

Februar 2018

Na podlagi prvega odstavka 8. člena Odloka o proračunu Mestne občine Ptuj za leto 2018 (Uradni vestnik Mestne občine Ptuj, št. 19/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**SKLEP**

**O POTRDITVI SPREMEMBE NAČRTA RAZVOJNEGA PROGRAMA (NRP)**

**»GRADNJA REGIONALNIH KOLESARSKIH POVEZAV ZA ZAGOTAVLJANJE TRAJNOSTNE MOBILNOSTI V SPODNJEM PODRAVJU«**

**1.**

Mestni svet Mestne občine Ptuj potrjuje spremembo Načrt razvojnega programa (NRP) »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju«.

**2.**

Finančna sredstva za sofinanciranje projekta bo Mestna občina Ptuj zagotovila iz lastnih sredstev, iz sredstev Evropskega sklada za regionalni razvoj (ESRR) ter sredstev proračuna Republike Slovenije.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 631-3/2017

Datum:

**Obrazložitev:**

V finančni perspektivi 2014-2020 je vzhodni in zahodni kohezijski regiji namenjen mehanizem Dogovor za razvoj regij. Ministrstvo za gospodarski razvoj in tehnologijo je na podlagi prvega odstavka 2. člena Uredbe o izvajanju ukrepov endogene politike (Uradni list RS, 16/13 in 78/15; v nadaljevanju uredba) dne 13.11.2017 izdalo povabilo Razvojnim svetom regij za dopolnitev Dogovora za razvoj regije – drugo povabilo.

Na podlagi tega povabila pripravijo regionalne razvojne agencije osnutke dopolnjenih dogovorov, ki vključujejo za regijo najbolj pomembne regijske, medregijske in/ali sektorske projekte, ki bodo omogočili izkoriščanje najpomembnejših razvojnih potencialov in prednosti regije, odpravljali ključne razvojne ovire regije in uresničevali regijske razvojne specializacije. Skrajni rok za posredovanje osnutka dopolnjenega dogovora je 15. februar 2018.

V okviru prednostne naložbe **4.4 »Spodbujanje multimodalne urbane mobilnosti«** se bosofinancirala gradnja regionalnih kolesarskih povezav za zagotavljanje trajnostne mobilnosti.

Mestna občina Ptuj je po objavi 2. povabila Dogovora za razvoj regij pristopila k pripravi Dokumenta identifikacije investicijskega projekta Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj. DIIP je obravnaval več odsekov povezav, ki se bi lahko nadaljevale v sosednje občine, v kolikor bi občine izkazale interes po sodelovanju na skupnem projektu.

V mesecu januarju 2018 se je projektu priključilo še sedem občin Spodnjega Podravja (Hajdina, Kidričevo, Majšperk, Dornava, Markovci, Gorišnica in Juršinci). Mestna občina Ptuj, kot edina, ki izpolnjuje pogoje za prijavo je pričela s koordinacijo in usklajevanjem za pripravo skupnega projekta z naslovom »Gradnja regionalnih kolesarskih povezav za zagotavljanje trajnostne mobilnosti v Spodnjem Podravju«. S tem je prišlo do spremembe Dokumenta identifikacije investicijskega projekta »Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj, ki je bil sprejet na 35. seji mestnega sveta v mesecu decembru 2017. Predložen DIIP bodo sprejeli vsi občinski sveti sodelujočih občin na projektu.

**Projekt obsega štiri odseke povezav:**

* Odsek 1: Ptuj – Hajdina – Kidričevo – Majšperk
* Odsek 2: Ptuj – Juršinci – Dornava – Juršinci
* Odsek 3: Ptuj – Markovci – Dornava – Gorišnica
* Odsek 4: Ptuj – Dornava – Gorišnica

Predmet investicije je gradnja regionalnih kolesarskih povezav v Spodnjem Podravju za zagotavljanje dnevne mobilnosti med Ptujem kot regijskim središčem z izobraževalnimi, upravnimi, storitvenimi dejavnostmi, z zalednimi gravitacijskimi naselji in sosednjimi občinami. Smiselne, varne in udobne kolesarske povezave bodo zagotavljale zvezno povezavo središčnega mestnega naselja Ptuj s sosednjimi občinami, iz katerih potekajo dnevne migracije v središče regionalnega pomena.

Projekt bo prispeval k realizaciji ciljev strateškega stebra ukrepanja Celostne prometne strategije Mestne občine Ptuj »OPTIMALNO IZKORIŠČANJE POTENCIALOV KOLESARJENJA« in bo prispeval k zadostitvi strateških ciljev Celostne prometne strategije.

Investicija obsega pripravo projektne dokumentacije v letih 2018 do 2022 in gradnjo ter ureditev posameznih kolesarskih povezav v letih 2019 do 2022.

**Finančna konstrukcija celotnega projekta (4 odseki) v letih 2018 do 2022**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **VRSTE STROŠKOV** | 2018 | 2019 | 2020 | 2021 | 2022 | VREDNOST brez DDV | DDV | SKUPAJ |
| Investicijska dokumentacija | 2.385,00 € | 4.184,43 € | 0,00 € | 0,00 € | 0,00 € | 6.569,43 € | 1.445,27 € | 8.014,70 € |
| Projektna dokumentacija | 83.944,41 € | 126.305,76 € | 0,00 € | 0,00 € | 0,00 € | 210.250,18 € | 46.255,04 € | 256.505,21 € |
| Odkupi zemljišč | 57.400,00 € | 286.763,61 € | 108.094,51 € | 64.433,76 € | 81.018,25 € | 597.710,13 € | 131.496,23 € | 729.206,36 € |
| Gradbena dela na odseku | 0,00 € | 2.392.230,20 € | 3.222.044,35 € | 1.275.600,03 € | 1.599.697,93 € | 8.489.572,51 € | 1.867.705,95 € | 10.357.278,47 € |
| Vrednost brez ddv | 143.729,41 € | 2.809.484,01 € | 3.330.138,86 € | 1.340.033,79 € | 1.680.716,19 € | 9.304.102,25 € | 2.046.902,49 € | 11.351.004,74 € |
| DDV | 31.620,47 € | 618.086,48 € | 732.630,55 € | 294.807,43 € | 369.757,56 € | 2.046.902,49 € |  |  |
| SKUPAJ | 175.349,88 € | 3.427.570,49 € | 4.062.769,40 € | 1.634.841,22 € | 2.050.473,75 € | 11.351.004,74 € |  |  |

Skupna vrednost operacije, ki je sestavljena iz 4 projektov (odsekov) znaša 11.351.004,74 EUR.

Vsaka od sodelujočih občin, bo sofinancirala odseke na območju svoje občine.

**Viri financiranja za Mestno občino Ptuj v letih 2018-2022**

Pri prednostni naložbi 4.4. Multimodalna mobilnost se lahko iz sredstev kohezijske politike sofinancira do 100 % upravičenih stroškov projekta. Neupravičene stroške (DDV) krije Mestna občina Ptuj. Sredstva evropske kohezijske politike so sredstva Evropskega sklada za regionalni razvoj v deležu 80 % in nacionalni javni prispevek iz Proračuna RS v deležu 20 %.

Že obstoječa postavka 6578 Gradnja regionalnih kolesarskih povezav za zagotavljanje trajnostne mobilnosti v Mestni občini Ptuj, se spremeni v nazivu in vrednosti v skladu s predloženim dokumentom identifikacije investicijskega projekta. Spremenjena postavka se glasi: Gradnja regionalnih kolesarskih povezav za zagotavljanje trajnostne mobilnosti v Spodnjem Podravju.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila:

Tina Zamuda **Miran SENČAR,**

 **župan Mestne občine Ptuj**